CELEX: 32017R1473
Language: da
Date: 2017-08-14 00:00:00
Title: Kommissionens gennemførelsesforordning (EU) 2017/1473 af 14. august 2017 om ændring af forordning (EF) nr. 1235/2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande (EØS-relevant tekst. )

15.8.2017   
            
            
               DA
            
            
               Den Europæiske Unions Tidende
            
            
               L 210/4
            
         KOMMISSIONENS GENNEMFØRELSESFORORDNING (EU) 2017/1473
   af 14. august 2017
   om ændring af forordning (EF) nr. 1235/2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 834/2007 af 28. juni 2007 om økologisk produktion og mærkning af økologiske produkter og om ophævelse af forordning (EØF) nr. 2092/91 (1), særlig artikel 33, stk. 3, og artikel 38, litra d), og
   ud fra følgende betragtninger:
   
               (1)
            
            
               Bilag IV til Kommissionens forordning (EF) nr. 1235/2008 (2) indeholder en liste over kontrolmyndigheder og -organer, der er kompetente til at udføre kontrol og udstede attester i tredjelande med henblik på ækvivalens.
            
         
               (2)
            
            
               IOAS, et akkrediteringsorgan på området for økologisk landbrug, har meddelt Kommissionen sin beslutning om at suspendere akkrediteringen af Bolicert Ltd.
            
         
               (3)
            
            
               I henhold til artikel 12, stk. 1, litra c), i forordning (EF) nr. 1235/2008, kan Kommissionen til enhver tid suspendere et kontrolorgans optagelse på listen i bilag IV til nævnte forordning på baggrund af de oplysninger, den modtager, eller hvis kontrolorganet ikke har udleveret de pligtige oplysninger.
            
         
               (4)
            
            
               Kommissionen anmodede Bolicert Ltd om at fremlægge et gyldigt akkrediteringscertifikat og om rettidigt at iværksætte hensigtsmæssige afhjælpende foranstaltninger i overensstemmelse med kravene i forordning (EF) nr. 834/2007, men har ikke modtaget svar inden for den fastsatte frist. Optagelsen af Bolicert Ltd i bilag IV til forordning (EF) nr. 1235/2008 bør derfor suspenderes, indtil der foreligger tilfredsstillende oplysninger.
            
         
               (5)
            
            
               Bilag IV til forordning (EF) nr. 1235/2008 bør derfor ændres.
            
         
               (6)
            
            
               Foranstaltningerne i denne forordning er i overensstemmelse med udtalelse fra Forskriftsudvalget for Økologisk Produktion —
            
         VEDTAGET DENNE FORORDNING:
   Artikel 1
   I bilag IV til forordning (EF) nr. 1235/2008 udgår punktet vedrørende »Bolicert Ltd«.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. august 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 189 af 20.7.2007, s. 1.
   
      (2)  Kommissionens forordning (EF) nr. 1235/2008 af 8. december 2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande (EUT L 334 af 12.12.2008, s. 25).